ಚೀನಾದಲ್ಲಿ ಮುಸ್ಲಿಮರು ಚೈನೀಸ್ ದೃಷ್ಠಿಕೋನದಲ್ಲಿ ಇರಬೇಕು: ಶಿ ಜಿನ್ ಪಿಂಗ್ masthmagaa.com: ಚೀನಾದಲ್ಲಿ ಇಸ್ಲಾಂ ಧರ್ಮ ಚೈನೀಸ್ ದೃಷ್ಠಿಕೋನದಲ್ಲಿ ಇರಬೇಕು ಅಂತ ಚೀನಾ ಅಧ್ಯಕ್ಷ ಶಿ ಜಿನ್ ಪಿಂಗ್ ಮಹತ್ವದ ಹೇಳಿಕೆ ನೀಡಿದ್ದಾರೆ. ಶನಿವಾರ ಲಡಾಖ್ ಸಮೀಪ ಇರೋ ಕ್ಸಿನ್ಜಿಯಾಂಗ್ ಪ್ರದೇಶಕ್ಕೆ ಭೇಟಿ ನೀಡಿದ್ದ ವೇಳೆ ಈ ಬಗ್ಗೆ ಮಾತನಾಡಿದ್ದಾರೆ. ಚೀನಾದಲ್ಲಿ ಇಸ್ಲಾಂ ಅನ್ನೋದು ಚೀನೀ ದೃಷ್ಠಿಕೋನ ಆಗಿರಬೇಕು, ಸಮಾಜವಾದಿ ಸಮಾಜಕ್ಕೆ ಅನುಗುಣವಾಗಿ ತನ್ನ ಬದಲಾವಣೆಗೆ ಒಗ್ಗಿಕೊಳ್ಳಬೇಕು, ಈ ತತ್ವವನ್ನು ಎತ್ತಿಹಿಡಿಯಲು ನಾವು ಪ್ರಯತ್ನ ಮಾಡಬೇಕು ಅಂತ ಹೇಳಿದ್ದಾರೆ. ಜೊತೆಗೆ ಚೀನೀ ರಾಷ್ಟ್ರಕ್ಕಾಗಿ ಈ ಸಮುದಾಯದಲ್ಲಿ ಬಲವಾದ ಪ್ರಜ್ಞೆ ಬೆಳೆಸಬೇಕು. ವಿವಿಧ ಜನಾಂಗೀಯ ಗುಂಪುಗಳ ನಡುವೆ ವಿನಿಮಯ, ಸಂವಹನ ಮತ್ತು ಏಕೀಕರಣವನ್ನು ಇದು ಉತ್ತೇಜನ ಮಾಡುತ್ತೆ ಅಂತ ಹೇಳಿದ್ದಾರೆ. ಅಂದ್ರೆ ಒಟ್ಟಾರೆಯಾಗಿ ನೀವು ಎಲ್ಲ ಮುಸ್ಲಿಮರ ರೀತಿ ಇರ್ಬಾರ್ದು, ಅದೆಲ್ಲ ಇಲ್ಲಿ ನಡಿಯೋಲ್ಲ. ನಿಮ್ಮ ಆಚರಣೆಗಳನ್ನ ಬಿಟ್ಟು, ನಿಮ್ಮ ಸಂಸ್ಕೃತಿಯನ್ನ ಬಿಟ್ಟು ಸಂಪೂರ್ಣವಾಗಿ ಚೀನಿಯರಾಗಿ ಬದಲಾಗ್ಬೇಕು ಅನ್ನೋದು ಚೀನಾ ದೊರೆಯ ಮಾತಿನ ಅರ್ಥ. ಅಂದ್ಹಾಗೆ ಈ ಉಯಿಘರ್ ಬಗ್ಗೆ ದಿನನಿತ್ಯವೂ ನಾವು ನಿಮಗೆ ಹೇಳ್ತಾನೇ ಇದ್ದೀವಿ. ಈ ಮುಸ್ಲಿಮರು ಯಾರು? ಅವರ ಹಿನ್ನೆಲೆ ಏನು? ಚೀನಾ ಅವರನ್ನ ಏನ್ ಮಾಡ್ತಿದೆ? ಈ ವಿಚಾರದಲ್ಲಿ ಮುಸ್ಲಿಂ ದೇಶಗಳ ಅಭಿಪ್ರಾಯವೇನು? ಅನ್ನೋದನ್ನ ನಿಮ್ಮ ಮಸ್ತ್ ಮಗಾ ಚಾನೆಲ್ ಈ ಹಿಂದೆಯೇ ಪ್ರಕಟ ಮಾಡಿದೆ. ಈ ವಿಡಿಯೋ ಕೊನೆಯಲ್ಲಿ ಅದರ ಲಿಂಕ್ ಸಿಗುತ್ತೆ. ನೀವು ಅದನ್ನ ನೋಡ್ಬೋದು. masthmagaa.com